Petra eo Quatre Poires ? Un dastumad divyezhek eo eus barzhonegoù Anjela Duval troet e galleg gant Paol Keineg . Pevar barzhoneg ha tri - ugent zo e - barzh , buhezskrid Anjela Duval , ul levrlennadur ha daou veneger . Abalamour da betra embann Anjela Duval e galleg ? Evit reiñ an tu d  ar c  hallegerien da dañva oberenn ur varzhez brudet ha karet e Breizh . Hag ivez evit sikour ar vrezhonegerien na ouzont ket mat lenn o yezh da gompren ur varzhoniezh a zedenn anezhe met a gavont start da lenn a - wechoù . Bloavezhioù  oa e veze goulennet diganeomp embann ur seurt levr . Perak bezañ gortozet keit - se , neuze ? Da zigentañ abalamour ma n  heller ket ober tout ! N  eus nemet c  hwec  h vloaz ez eus eus Mignoned Anjela , ur gevredigezh vihan eo ha memestra eo an drivet levr a vez embannet ganeomp * . Ar pezh a gave deomp a oa ar c  hentañ tra d  ober  oa embann oberenn glok Anjela Duval e brezhoneg . War - lerc  h , neuze , hon eus en em lakaet da labourat war an dastumad divyezhek - mañ . Met c  hoazh e rankemp kavout an troour mat . Start ha skoemp eo treiñ barzhonegoù . Abalamour da betra ho peus goulennet digant Paol Keineg ober an droidigezh ? Digantañ e felle deomp goulenn pell  oa . Ur barzh meur eo Paol Keineg . Ouzhpenn - se e oar mat brezhoneg hag eo bet mignon gant Anjela Duval . Evidomp , neuze , e oa ar gwellañ troour hon dije gallet kavout Daoust hag Anjela Duval ne oa ket a - enep ma vefe embannet he skridoù e galleg ? An dra - se n  eo nemet ur vojenn . Hec  h - unan he doa troet darn eus he barzhonegoù e galleg ; adkavet hon eus anezhe en he faperioù . Ar pezh zo gwir , memestra , eo e vage santimantoù mesket evit ar galleg . Eus un tu e kare ar yezh - se evit he soutilded  ha hi  oa barrek - hardî d  ober ganti  , eus an tu all e oa kounnaret gant ar mod ma oa bet sanket e penn ar Vretoned e - plas ar brezhoneg . Kavout a ra deomp eo mat deomp bezañ bet embannet hec  h oberenn glok e brezhoneg a - raok al levr divyezhek - mañ . Emichañs e roio c  hoant d  un toullad gallegerien unyezhek da zeskiñ brezhoneg evit lenn ar varzhez war - eeun en he yezh . Penaos eo bet dibabet ar barzhonegoù ? Gant Paol Keineg int bet dibabet tout , hervez e c  hoant . N  hon eus goulennet nemet daou dra digantañ : treiñ war - dro tri - ugent barzhoneg ha choaz meur a seurt dioute . Penaos eo al levr ? Klasket hon eus ober ul levr brav , diginkl met cheuc  h . Ar vent ( 16 x 19 cm ) hag ar golo gwevn a lak anezhañ da vezañ aezet da zerc  hel en dorn . Kant pevar - ugent pajennad ac  h a d  ober anezhañ , moullet war baper Centaure naturel 120 g / m2 . Pegement eo lakaet e - gwerzh ? Daou euro warn - ugent . Eus pelec  h emañ an titl - se o tont , Quatre Poires ? Dav  vo deoc  h lenn al levr  benn gouzout ! Evit prenañ al levr , kasit ur chekenn 22 euro ( war anv Mignoned Anjela ) da Jean - Pierre Ar Foll , 4 ar Genkiz , 22340 Plevin . Ma kavit gwelloc ' h prenañ al levr war ar Web , digant Amazon , klikit amañ . ' Mod all , ar stalioù a c ' hell gourc ' hemenn levrioù digant Coop Breizh : 02 98 93 83 14 .